**Analiza impactului de reglementare (AIR)**

**a proiectului Hotărîrii Guvernului pentru aprobarea Regulamentului sanitar privind normativele de emitere a zgomotului şi vibraţiei la desfăşurarea activităţilor de comerţ interior**

|  |  |
| --- | --- |
| **Titlul analizei impactului** (poate conține titlul propunerii de act normativ) | Proiectul Hotărîrii Guvernului pentru aprobareaRegulamentului sanitar privind normativele de emitere a zgomotului şi vibraţiei la desfăşurarea activităţilor de comerţ interior |
| **Data:**  | 15.12.2018 |
| **Autoritatea administraţiei publice autor:** | Ministerul Sănătății, Muncii şi Protecţiei Sociale, Agenția Naţională pentru Sănătate Publică |
| **Subdiviziunea**  | Direcția politici în domeniul sănătății publice |
| **Persoana responsabilă şi informaţia de contact:** | **Jardan Elena**, consultant principal, tel.: 022 268 809, email: elena.jardan@msmps.gov.md.**Anatolii Malîi,** medic igienist, tel.: 022 574 693, e-mail: anatolie.malii@ansp.md |

**Componentele analizei impactului de reglementare**

1. **Stabilirea complexității analizei impactului de reglementare**

|  |  |
| --- | --- |
| **Criteriu** | **Punctajul (de la 1 la 3)** |
| Nivelul de interes public faţă de intervenția propusă | 2 |
| Gradul de inovație al intervenției propuse | 1 |
| Mărimea potenţialelor impacturi ale inițiativei propuse | 2 |
| **TOTAL** | 5 |

Argumentarea/descifrarea succintă a punctajului atribuit:

 ***a) Nivelul de interes public*** a fost apreciat cu cifra 2, deoarece proiectul de act normativ este în interesul agențiilor economici care desfășoară activităţi în sfera comerțului, inclusiv afectează populația țării care locuiește în blocurile locative şi sociale, unde se desfășoară astfel de activități sau în nemijlocita apropiere de obiectivele comerciale.

 Interesul public constă în protecția sănătății populației, asigurarea unor condiții inofensive și confortabile de trai.

 Aprobarea proiectului de act normativ va contribui la respectarea normativelor de emitere a zgomotului și vibrației la funcţionarea obiectivelor de comerț interior, amplasate în blocurile locative şi sociale sau în nemijlocita apropiere de obiectivele comerciale. Agenţii economici s-au conformat acestor normative începând cu anul 2006 şi au executat măsuri efective de diminuare a zgomotului şi vibraţiei până la normativele existente repective.

 **b) *Gradul de inovaţie* *al intervenției propuse***

 La intervenții de inovații majore (punctaj 1) acest document nu va contribui, din motivul că principalele dispoziții privind parametrii normați, efectuarea calculelor preliminare, măsurile de protecție la funcţionareaobiectelor sunt expuse în Actul Normativ în Construcţii (în vigoare) NCM E.02.04:2014 „Protecţia contra zgomotului”, aprobat și pus în aplicare prin Ordinul Ministerului Dezvoltării Regionale și Construcţiilor nr.199 din 29.12.2014, publicat la 30.01.2015 în Monitorul Oficial nr.27-28, art.128), care însă nu este aprobat de Guvern. Acest act normativ în domeniul construcţiilor înlocuieşte NCM E.02.04:2006 „Protecţia contra zgomotului,” astfel normativele sunt în vigoare din anul 2006 şi până în prezent nu au avut loc careva obiecţii din partea agenţilor economici. Opeartorii economici cunosc, respectă normativele expuse în actele normative, iar în caz de depăşiri a acestora, execută măsuri efective de protecţie (sono-vibro-izolare).

 De asemenea, în art.216 „Protecția populației împotriva zgomotului și a vibrației la desfășurarea activităților de comerț” din Legea nr.231 din 23.09.2010 cu privire la comerț interior (publicat în Monitorul Oficial nr.206-209, art.681, la data de 22.10.2010) cu modificările și completările ulterioare, sunt expuse unele restricții şi obligaţii, cum ar fi: respectarea obligatorie de către comercianți a normativelor de emitere a zgomotului și vibrației, aprobate de Guvern; interzicerea amplasării unităților comerciale care utilizează deservirea muzicală (baruri, disco, săli de festivități și alte unități similare) în blocurile locative, instituții de învățământ, medicale sau în localuri de cult; unitățile comerciale care utilizează deservire muzicală sunt obligate să aplice măsuri de izolare fonică în scopul respectării normativelor de emitere a zgomotului și vibrației pentru a nu crea disconfort populației, de asemenea sunt indicate instituţiile abilitate cu funcţii de a efectua investigaţii instrumentale la solicitarea agenţilor economici.

***c) Mărimea potențialelor impacturi ale intervenției propuse*** (punctaj 2), va influența pozitiv asupra intereselor populației țării și neesențial negativ asupra intereselor a unui grup mic de agenți economici la activitatea cărora sunt depăşite normativelor de emitere a zgomotului și vibrației.

Cetățenii Republicii Moldova, din intervenția propusă, vor avea numai beneficii privind protecția sănătății și asigurarea condițiilor inofensive de trai.

Interesele agenților economici pot fi afectate neesenţial în ceea ce privește funcţionarea obiectelor comerciale, ținând cont de normativele de zgomot și vibrație, emise de echipamentele tehnologice ale unităţilor comerciale, instalate şi utilizate în clădirile de locuit, sociale și în zona rezidențială. Majoritatea absolută a agenţilor economici care desfăşoară activităţi de comerţ se încadrează în limitele normativelor propuse.În cazul în care normativele sunt depăşite, se va efectuea măsuri de sono-vibro-izolare a surselor de zgomot şi vibraţie. Aceste măsuri nu sunt costisitoare şi sunt realizate cu succes pe parcursul ultimilor decenii.

1. **Definirea problemei**

**Aspecte de protecție împotriva acțiunii nocive a zgomotului și vibrațiilor asupra sănătății au un rol important pentru sănătatea şi îmbunătățirea condițiilor de viață a populației Republicii Moldova. Cunoașterea și respectarea prevederilor normelor legale la funcționarea obiectivelor de comerț în blocurile de locuit, sociale și în zona rezidențială va preveni acţiunea negativă a zgomotului și vibrațiilor asupra sănătății umane.**

Intervenția statului în soluționarea problemelor de protejare a sănătăţii populației, inclusiv măsurile privind diminuarea efectelor zgomotului și vibrației este în conformitate cu respectarea drepturilor constituționale ale cetățenilor și, în special, dreptului la protecția sănătății.

Actualmente, legislația națională existentă privind nivelurile admise ale zgomotului și vibrației pentru populație şi protejarea sănătății (NCM E.02.04:2014 „Protecţia contra zgomotului”, aprobat și pus în aplicare prin Ordinul Ministerului Dezvoltării Regionale și Construcţiilor nr.199 din 29.12.2014, publicat la 30.01.2015 în Monitorul Oficial nr.27-28, art.128) nu este aprobată de Guvern.

În temeiul art.216 din Legea cu privire la comerțul interior nr.231 din 23.09.2010 şi Planului de Acțiuni pentru anii 2017-2018 privind implementarea Strategiei de dezvoltare a comerțului interior în Republica Moldova pentru anii 2014-2020, aprobat prin Hotărîrea Guvernului nr.445 din 16.06.2017 pentru modificarea și completarea Hotărîrii Guvernului nr.948 din 25.11.2013 (publicat la 23.06.2017 în Monitorul Oficial nr.201-213, art.533), Guvernul Republicii Moldova a stabilit că, în primul trimestru al anului 2018, a elabora un act normativ privind reglementarea zgomotului și vibrației în clădirile de locuit, publice și pe teritoriul zonelor rezidențiale la desfăşurarea activităţilor de comerţ interior.

Zgomotul și vibrația influențează asupra întregului organism uman, afectând sistemului nervos central, cardiovascular, imunitar, digestiv şi cauzează reducerea capacităţii de muncă, atenţiei şi a memoriei, oboseală, incapacitatea de concentrare, iritabilitate, depresii, nevroze, neurastenii, dureri de cap şi cardiace, fluctuaţii ale tensiunii arteriale. Expunerea excesivă, prelungită la zgomot și vibrații pot conduce spre tulburări și boli mintale, îndeosebi când acestea perturbează sau întrerup somnul. Se consideră că dereglarea somnului este cel mai grav prejudiciu pe care zgomotul și vibrația îl aduc asupra sănătății umane. Acesta este unul dintre principalii indicatori incluși în programul de acțiuni elaborat de către Centrul European al Organizației Mondiale a Sănătății privind protecția mediului ambiant. Acţiunea îndelungată a zgomotului şi vibraţiei duce la creşterea indicilor morbidităţii cu incapacitatea temporară de muncă şi reducerea performanţei şcolare a copiilor.

Agenții economici, ignorând interesele populației, uneori plasează obiecte comerciale cu surse de zgomot sporit (restaurante, baruri, cafenele, magazine) în zona rezidențială sau în clădiri de locuit, ceea ce generează petiții din partea populației. Conform informațiilor Centrelor de Sănătate Publică teritoriale, în anul 2016 au fost înregistrate 75 şi 28 - în 2017 de plângeri privind acţiunea negativă a zgomotului asupra sănătăţii populaţiei, iar în peste 80% cazuri s-a depistat depășiri a nivelului admis de zgomot. În aceste cazuri populația este nevoită să apeleze la diferite instanțe, inclusiv de judecată, iar examinarea lor se extinde pe ani.

În cazul în care, proiectul prezentului Regulament sanitar nu va fi aprobat, agenții economici vor neglija măsurile de protecție a sănătății, sporind riscul de îmbolnăviri în rândul populației şi afectarea sănătății persoanelor cu boli cronice, copiilor și a celor în etate.

În lipsa normativelor de zgomot și vibrație, aprobate de Guvern, agenții economici nu vor dispune de suport legislativ pentru desfăşurarea activităţilor de comerţ la obiectele amplasate în blocurile locative, sociale și zone rezidențiale, iar organele de supraveghere de stat a sănătății publice – pentru evaluarea și prevenirea riscurilor afectării stării de sănătate a populației Republicii Moldova, de asemenea soluţionarea situaţiilor de conflict dintre agenţii economici şi populaţie, bazate pe normativele legale.

**3. Definirea obiectivelor**

Obiectivul principal este prevenirea influenței nocive a zgomotului și vibrației asupra stării de sănătate a populației, generate de echipamente și instalații comerciale, prin stabilirea unor normative de emitere a acestora la desfășurarea activităților de comerț interior.

 Aprobarea normativelor de zgomot și vibrație de către Guvern este prevăzută de actul superior, în temeiul art.216 din Legea cu privire la comerț interior nr.231 din 23.09.2010 şi Planului de Acțiuni pentru anii 2017-2018 privind implementarea Strategiei de dezvoltare a comerțului interior în Republica Moldova pentru anii 2014-2020, aprobat prin Hotărîrea Guvernului nr.445 din 16.06.2017 pentru modificarea și completarea Hotărîrii Guvernului nr.948 din 25.11.2013.

Aprobarea Regulamentul sanitar are următoarele obiective:

**-** executarea prevederilor Legii cu privire la comerț interior nr. 231 din 23.09.2010 (art.216) şi a Planului de Acțiuni pentru anii 2017-2018 privind implementarea Strategiei de dezvoltare a comerțului interior în Republica Moldova pentru anii 2014-2020;

**-** desfășurarea activităților comerciale de către agenţii economici, bazate pe normativele legale;

**-** dezvoltarea dinamică a obiectelor de comerț interior și protecția mediului în vederea asigurării unui mediu de trai favorabil;

**-** prevenirea și reducerea nivelurilor de influență nocivă a zgomotului și vibrațiilor asupra sănătății populației;

**-** prevenirea apariției bolilor în rândul populației, înrăutățirii stării de sănătate a persoanelor cu boli cronice, copiilor și a celor în etate;

**-** asigurarea activităţilor de comerț, ținând cont de interesele agenților economici, precum și populației;

**-** accesul agenților economici şi a populației la informații privind nivelurile măsurate și cele admise de zgomot și vibrații în clădirile de locuit și zonele rezidențiale;

**-** cunoaşterea şi respectarea normativelor legale de zgomot şi vibraţie de către agenţii economici va contribui la reducerea numărului plângerilor din partea populației și a situațiilor de conflict dintre ele.

**4. Identificarea abordărilor alternative**

 Opțiunile propuse sunt următoarele:

Opțiunea I – a nu face nimic, lipsa cadrului normativ necesar aplicării Legii cu privire la comerț interior nr.231 din 23.09.2010 (art.216), implementării Strategiei de dezvoltare a comerțului interior în Republica Moldova pentru anii 2014-2020 şi protecţiei sănătăţii populaţiei.

Opțiunea II - aprobarea și implementarea actului normativ la nivel național și acoperirea vidului privind cadrul normativ din domeniul protecției sănătății.

|  |  |  |
| --- | --- | --- |
| **Abordare alternativă** | **Avantajele** | **Dezavantajele** |
| 1.Nimic de întreprins | Lipsa avantajelor, în cel mai bun caz situaţia va rămâne fără schimbări. În condițiile de dezvoltare a rețelelor de obiecte comerciale fără reglementări privind nivelurile legale admise de zgomot și vibrații, protecția sănătății populației nu va fi posibile.Nu va fi executat Planul de Acțiuni pentru anii 2017-2018 privind implementarea Strategiei de dezvoltare a comerțului interior în Republica Moldova pentru anii 2014-2020. | 1.Absența unui act normativ privind normativele de emitere a zgomotului şi vibraţiei, aprobat de Guvern va duce la funcţionarea obiectivelor de comerț cu un potențial risc pentru sănătatea populației.2.Absența normativelor admise de zgomot și vibrații va contribui la acțiuni nefaste asupra sănătății populației și la apariția diferitor boli.3.Imposibilitatea stabilirii raportului optim de dezvoltare dinamică a rețelelor de comerț și asigurarea unor condiții favorabile de trai pentru populație la desfăşurarea activităţilor de comerţ interior. 4.Lipsa accesului public la informație privind starea mediului ambiant.5.Lipsa posibilității rezolvării situațiilor de conflict între populație și agenții economici, bazate pe normativele legale. |
| 2. Aprobarea și implementarea actului normativ, crearea cadrului pentru implementarea Strategiei de dezvoltare a comerțului interior în Republica Moldova pentru anii 2014-2020. | 1. Crearea unui act normativ privind normativele de emitere a zgomotului și vibrațiilor în clădirile de locuit și publice, inclusiv pe teritoriul zonelor rezidențiale, clare pentru agenţii economici şi populaţie, va permite desfăşurarea legală a activităţilor de comerţ interior, ținând cont de normativele adoptate.2. Stabilirea unui raport optim între dezvoltarea rețelelor de comerț și asigurarea dreptului populației la condiții de viață sigure și unui mediu de viață sănătos.3. Prevenirea impactului negativ al zgomotului și vibrațiilor asupra sănătății populației, reducerea incapacităţii temporare de muncă, cît şi majorarea performanţei şcolare a copiilor.4. Evaluarea riscurilor apariției diferitor boli în rândul populației și periclitarea stării de sănătate a persoanelor deja bolnave, inclusiv a copiilor.5. Accesul agenţilor economici şi a populației la informații privind starea vibroacustică reală la desfăşurarea activităţilor de comerţ interior.6. Reducerea numărului plângerilor din partea populației și a situațiilor de conflict, totodată asigurând dezvoltarea dinamică a afacerilor de comerţ în țară, în baza actului normativ aprobat de Guvern. | Nu au fost identificate asupra activităţii de întreprinzător. |

**5. Analiza și compararea opțiunilor**

Opțiunea – a nu face nimic, lipsa intervenției statului.

Neglijarea aprobării și implementării actului normativ, lipsa normativelor de emitere a zgomotului și vibrației la desfăşurarea activităţilor de comerţ interior va contribui la menținerea riscurilor potențiale de expunere la zgomot și vibrații ale populației, apariția unor boli în rândul populației, inclusiv a copiilor, înrăutățirea stării de sănătate a persoanelor deja bolnave, incapacitatea de a asigura condiții sigure de mediu și de trai, un mod de viață sănătos pentru populație, stabilirea unor interrelații optime dintre dezvoltarea mediului de afaceri și sănătatea publică.

Funcţionarea obiectelor comerciale cu surse de zgomot și vibrații în blocurile locative, sociale și pe teritoriile zonelor rezidențiale, fără respectarea normativelor legale de emitere a zgomotului şi vibraţiei, va duce la haos, risc crescut de expunere la zgomot și vibrații pentru populație, înrăutățirea stării de sănătate și ieșirea posibilă a situației de sub control, generând apariția unor probleme majore asociate cu dezvoltarea afacerilor comerciale cu implicarea instanțelor de judecată.

Autorii susțin opțiunea II, deoarece aceasta este în interesul atît a societății pentru a asigura sănătatea populației, cît şi agenților economici la efectuarea activităţilor de comerţ în baza actului normativ, aprobat de Guvern.

 În același timp, trebuie remarcat faptul că aprobarea normativelor propuse nu vor necesita cheltuieli suplimentare suportate atît de stat, cît şi sectorul privat, deoarece proiectul actului normativ a fost elaborat în baza cerințelor Guvernului Republicii Moldova, stabilite în Hotărîrea Guvernului nr. 445 din 16 iunie 2017 pentru modificarea şi completarea Hotărîrii Guvernului nr. 948 din 25 noiembrie 2013 şi exclusiv, în conformitate cu atribuțiile funcționale ale autorilor, cu excluderea finanţării din partea agenţilor economici, totodată nu va fi nevoie de finanțare suplimentară pentru crearea serviciilor de securitate, formare continuă, seminare și consultări ale agenților economici, deoarece şi aceste activităţi vor fi efectuate în conformitate cu atribuțiile funcționale ale specialiştilor organului de supraveghere de stat a sănătăţii publice.

Cheltuieli suplimentare pentru efectuarea măsurilor de sonovibroprotecţie vor suporta un număr neesenţial de agenți economici la activitatea cărora sunt depăşite normativelor de emitere a zgomotului și vibrației. Majoritatea absolută a agenţilor economici care desfăşoară activităţi de comerţ (magazine, minimarkete, cafenele, baruri) se încadrează în limitele normativelor propuse.În cazul în care normativele sunt depăşite (restaurante, supermarkete, discoteci) se efectuează măsuri de sonovibroizolare a surselor de zgomot şi vibraţie sau elementelor constructive ale clădirilor (pereţii, tavanul, pardoseala), de exemplu cu panouri tip „sandwich”, sonovibroizolare de tip “ЗИПС”, “Шуманет-БМ”, “Вибропласт”, “Шумостоп-К2” şi altele, costul cărora constituie 100-120 de lei pentru un metru pătrat. Pentru diminuarea zgomotului emis de sistemul de ventilare pot folosite atenuatoare de zgomot, de exemplu tipul: ГКК-150, ГТК-600 şi altele, costul acestora nu depăşind suma de 180-215 lei.

 Instalarea utilajului tehnologic pe amortizatoare din cauciuc poate fi efectuată de sine stătător de către agenţii economici fără implicarea cheltuielilor financiare suplimentare. Aceste măsuri nu sunt costisitoare şi se efectuează cu succes pe parcursul ultimilor decenii. Costurile acestor măsuri nu pot fi evaluate cu certitudine, deoarece sunt proporţionale cu starea tehnică, numărul şi puterea surselor de zgomot şi vibraţie, distanţa până la încăperile locative, iar agentul economic are dreptul să aleagă modul şi mijloacele de protecţie contra zgomotului şi vibraţiei.

 Interesele întreprinderilor micro- şi mici de comerţ nu vor fi parte a aceste reglementări, deoarece din experienţa practică, nu utilizează în activitatea sa instalaţii puternice de zgomot şi vibraţie, cu excepţia aparatajului muzical, puterea cărora poate fi reglată, fără implicarea cheltuielilor suplimentare.

Măsurarea zgomotului și a vibrației poate fi efectuată de către laboratoarele specializate, care sunt deja dotate cu mijloace moderne de măsurare, ceea ce nu implică cheltuieli din bugetul de stat.

**Impacturile pozitive**

- crearea unui cadru normativ național pentru reglementarea zgomotului și a vibrațiilor la desfășurarea activităților de comerț interior;

- desfășurarea activităților comerciale de către agenţii economici, bazate pe normativele legale;

- dezvoltarea dinamică a obiectelor de comerț interior și protecția mediului în vederea asigurării unui mediu de trai favorabil;

- prevenirea și reducerea nivelurilor de influență nocivă a zgomotului și vibrațiilor asupra sănătății populației;

- prevenirea apariției diferitori bolilor în rândul populației, înrăutățirii stării de sănătate a persoanelor cu boli cronice, copiilor și a celor în etate;

- asigurarea activităţilor de comerț, ținând cont de interesele a agenților economici, precum și populației;

- reducerea incapacităţii temporare de muncă şi majorarea performanţei şcolare a copiilor.

- accesul agenților economici şi a populației la informații privind nivelurile măsurate și cele admise de zgomot și vibrații în clădirile de locuit și zonele rezidențiale;

- cunoaşterea şi respectarea normativelor legale de zgomot şi vibraţie de către agenţi economici va contribui la reducerea numărului plângerilor și a situațiilor de conflict din partea populației.

Ca urmare a implementării normativelor propuse spre aprobare, atât populația, cât și proprietarii obiectivelor de comerț vor avea avantaje și beneficii, în special - prevenirea impactului negativ al zgomotului și vibrațiilor asupra sănătății și apariției bolilor în rândul populației, stabilirea unui echilibru optim între dezvoltarea afacerilor și asigurarea dreptului populației la un mediu de viață favorabil.

**6. Implementare și monitorizare**

Implementarea normativelor de emitere a zgomotului şi vibraţiei presupune organizarea seminarelor pentru instruirea specialiștilor în supravegherea a sănătății publice, informarea și consultarea agenților economici şi a populaţiei cu privire la prevederile actului normativ. Aceste activități vor fi implementate în conformitate cu atribuțiile funcționale ale specialiștilor organului de supraveghere a sănătăţii publice și nu necesită cheltuieli financiare suplimentare.

Controlul asupra punerii în aplicare a normativelor de emitere a zgomotului și vibrației la efectuarea activităţilor de comerţ interior va fi atribuit instituțiilor teritoriale de sănătate publică, care va fi efectuat la comanda agentului economic sau la examinarea plângerilor din partea populaţiei.

Controalele respectării normativelor aprobate de Guvern vor fi efectuate, exclusiv, în baza solicitărilor agenţilor economici sau la examinarea plângerilor din partea populaţie cu înregistrarea în Registrul de stat a controalelor, în conformitate cu prevederile art. 4,5,8,13,14,19 din Legea nr.131din 08.06.2012 privind controalele de stat asupra activităţii de întreprinzător, publicat la 31.08.2012 în Monitorul Oficial nr.181-184, art. 595. Controalele planificate nu vor fi efectuate

Agenţii economici solicită astfel de măsurări nu mai des de 10 ori pe an, însă din partea populaţiei plângerile parvin până la 25-50 pe an în diferite localităţi ale ţării.

Durata unei măsurări constituie 30 de minute şi se efectuează de către un singur specialist la fiecare solicitare.

În cazul examinării petițiilor din partea populației parvenite în adresa instituţiilor de supraveghere a sănătății publice, se efectuează investigații instrumentale, în prezența agentului economic şi petiţionarilor, pentru a evalua respectarea normativelor aprobate de Guvern cu informarea ambilor părţi despre rezultatele obţinute.

 Conform art.216 din Legea cu privire la comerțul interior nr.231 din 23.09.2010, investigațiile solicitate se efectuează de către organele de supraveghere de stat a sănătății publice, subdiviziunile autorităților administrației publice locale și laboratoarele acreditate, în conformitate cu legislația în vigoare, fără careva acţiuni din partea sectorul privat, deoarece investigaţiile propriu-zise se efectuează numai în incinta blocurilor locative, sociale şi pe teritoriul zonei rezidenţiale. Investigaţiile în incinta unităţii comerciale pot fi efectuate numai la solicitarea agentului economic.

 În cazul în care agenții economici solicită investigații instrumentale ale zgomotului și vibrației, ele se efectuează în conformitate cu tarifele aprobate prin Hotărîrea Guvernului nr. 533 din 13.07.2011 "Lista și tarifele pentru serviciile cu plată în domeniul serviciilor de sănătate publică prestate persoanelor fizice și juridice" (publicat: în Monitorul Oficial din 22.07.2011, nr. 118-121, art.606).

|  |  |  |  |
| --- | --- | --- | --- |
| 270. | Măsurarea nivelului echivalent al zgomotului inconstant | 1 măsurare | 44 lei |
| 274. | Măsurarea nivelului vibraţiei generale pe octave | 1 măsurare | 44 lei |

 Astfel, o măsurare a zgomotului şi vibraţiei costă a câte 44 de lei. La evaluarea acţiunii a zgomotului şi vibraţiei se efectuează 4-8 măsurări, ceea ce constituie 180-350 lei.

**7. Consultații**

Aprecierea grupurilor de interese

 Implementarea acestui act normativ nu creează un grup de interese, deoarece normativele propuse sunt în vigoare din anul 2006 şi pe parcursul acestor ani nu a fost înregistrat nici un caz ilegal în interesul cât agenţilor economici, atât şi a populaţiei.

 Obligaţiunile şi responsabilităţile organelor de control de stat sunt expuse in Legea nr.131din 08.06.2012 privind controalele de stat asupra activităţii de întreprinzător, Legea nr. 235 din 20.07.2006 cu privire la principiile de bază de reglementare aactivităţii de întreprinzător, Legea nr. 10 din 03.02.2009 privind supravegherea de stat a sănătăţii publice, Legea nr.231 din 23.09.2010 cu privire la comerțul interior, Legea nr. 239 din 13.11.2008 privind transparenţa în procesul decizional, Legea nr. 190 din 19.07.1994 cu privire la petiţionare. Respectarea prevederilor actelor legislative va exclude orice grup de interes.

Agenții economici, care desfășoară activităţi de comerț vor trebui să respecte nivelurile admise de zgomot și vibrații stabilite pentru populație, organele de stat abilitate cu funcții de supraveghere a sănătății publice vor putea să evalueze riscurile pentru sănătatea publică, iar cetățenii Republicii Moldova vor putea obține informații despre starea reală a situaţiei vibroacustice în zonele locative.

 Proiectele AIR, Notei Informative şi a Regulamentului au fost plasate pe pagina portalului guvernamental [www.particip.gov.md](http://www.particip.gov.md) şi site-ul Ministerului Sănătății, Muncii și Protecției Sociale la rubrica „Transparenţa decizională” – Proiecte în discuţie la 02.03.2018 pentru consultări publice şi au fost remise în adresa Ministerului Economiei şi Infrastructurii, Ministerului Finanţelor, Ministerului Educaţiei, Culturii şi Cercetării, Ministerului Dezvoltării Regionale şi Mediului, Confederaţiei Naţionale a Patronatului din Republica Moldova, Confederaţiei Naţionale a Sindicatului din Republica Moldova pentru avizare.

 Proiectele AIR, Notei Informative şi a Regulamentului sunt plasate şi astăzi pe site-ul Ministerului Sănătății, Muncii și Protecției Sociale. Luând în considerare faptul existenţei şi cunoaşterii de către agenţi economici a acestor normative din a.2006, agenţii economici nu au avut un interes sporit faţă de acest proiect de Regulament.

 Comentariile au fost examinate, o parte din ele au fost acceptate. Comentariile privind introducerea repetată a prevederilor art.216 din Legea cu privire la comerțul interior nr.231 din 23.09.2010 în prezentul proiect nu s-au acceptat.

**SECRETAR GENERAL DE STAT Boris GÎLCA**